אלקטריק קולבוי

אלקטריק קולבוי (Electric Callboy) היא להקת מטאלקור/טראנסקור גרמנית אשר נוסדה בשנת 2010 בעיר קסטרופ-רוקסל בשם המקורי אסקימו קולבוי (Eskimo Callboy). היא ידועה ברחבי העולם בעיקר בשל הגישה הרגועה שלה כלפי הז'אנר, אשר נתפס בדרך כלל כמאוד אגרסיבי ואלים. הלהקה מרבה לשלב בשיריה אלמנטים של קומדיה ולכתוב על נושאים כגון מסיבות, צריכת אלכוהול וקיום יחסי מין. אסקימו קולבוי הוקמה בשנת 2010 והוציאה מיני-אלבום ראשוני אשר נשא את שם הלהקה. היא החלה להופיע בפסטיבלים שונים ברחבי גרמניה, דרכם קיבלה הכרה ובנתה קהל מעריצים. ב-2012 היא הוציאה את אלבום הבכורה שלה, "Bury Me in Vegas", ולאחר מכן גם יצאה לסיבוב הופעות עולמי במדינות כמו סין, רוסיה ויפן. ב-17 בנובמבר 2012, באמצע הופעה בעיר דיסלדורף, הלהקה הודיעה לקהל כי היא נפרדת מהמתופף שלה מיכאל מליצקי וכי הוא יוחלף בדויד-קרל פרידריך. היא יצאה לסיבוב הופעות אירופאי שכלל גם מספר הופעות בארצות הברית, ובינואר2014 הוציאה לאור את האלבום "We Are the Mess" אשר הגיע למקום השמיני במצע האלבומים הגרמני. כעבור שנה אחת, ב-2015, הלהקה הוציאה אלבום נוסף בשם "Crystals" אשר כלל את הלהיט הגדול ביותר שלה עד לאותה נקודה, "Best Day". האלבום הצליח בגרמניה, כמו גם באוסטריה ובשווייץ. ב-2017 הלהקה הוציאה את אלבומה הרביעי, "The Scene", אשר כלל את הלהיט "MC Thunder" שנחל הצלחה במדינות שונות באירופה כמו גם בארצות הברית. בתחילת 2020 ולאחר צאת "Rehab", אלבומה החמישי, הלהקה הודיעה כי הסולן, סבסטישן "סושי" בייסלר, יעזוב בשל חילוקי דעות מוזיקליים וכי היא מתחילה בחיפושים ובביצוע אודישנים במטרה למצוא סולן חדש. "סושי" הודיע שהוא יחל בפרויקט סולו בשם "Ghostkid". באפריל, קווין רטאצ'אק הודיע שהלהקה מצאה סולן חדש בדמותו של ניקו זאלך (אשר תיפקד כסולן לפני כן בלהקות To The Rats ו-Wolves). ב-19 ביוני 2020 הלהקה הוציאה את השיר "Hypa Hypa". בקליפ שלו, אשר שואב מאפיינים משעשעים משנות ה-80 והוגדר על ידי חברי הלהקה כ"מופרע לחלוטין", היא הציגה לראשונה את הסולן החדש, ניקו זאלך. השיר הפך במהירות ללהיט ענק ומאות משתמשים ביוטיוב צילמו 'סרטון תגובה' בו הם מראים כיצד הם מגיבים לקליפ כשהם צופים בו לראשונה. בספטמבר הלהקה הוציאה מיני-אלבום בשם "MMXX" אשר כלל שלושה שירים חדשים ושלושה שירים ישנים בגרסאות חדשות. בשנת 2021 הלהקה הוציאה להיטים נוספים: את "We Got The Moves" שזכה לביקורות חיוביות ולהשוואה ל-"Hypa Hypa" ואת "Pump It" אותו הלהקה הציעה באופן רשמי כשיר שייצג את גרמניה באירווזיון 2022, אך נדחתה. בעקבות לחצים מצד גופים שונים בצפון אמריקה בשל כך שהביטוי "אסקימו" נחשב מעליב בקנדה, הלהקה שינתה באופן רשמי את שמה ב-9 במרץ 2022 לאלקטריק קולבוי (Electric Callboy). כחודש לאחר מכן הלהקה הכריזה שאלבום האולפן השישי שלה, "Tekkno", ייצא ב-9 בספטמבר 2022. להכרזה התלווה סינגל חדש בשם "Spaceman". מספר ימים לאחר צאתו של האלבום הלהקה הוציאה סינגל נוסף בשם "Arrow Of Love". Eskimo Callboy (2010, EP) Bury Me in Vegas (2012) We Are the Mess (2014) Crystals (2015) The Scene (2017) Rehab (2019) MMXX (2020, EP) Tekkno (2022) מדיה וקבצים בנושא אלקטריק קולבוי בוויקישיתוף אתר האינטרנט הרשמי של אלקטריק קולבוי (באנגלית) (באנגלית) אלקטריק קולבוי, ברשת החברתית פייסבוק אלקטריק קולבוי, ברשת החברתית אקס (טוויטר) אלקטריק קולבוי, ברשת החברתית אינסטגרם אלקטריק קולבוי, סרטונים בערוץ היוטיוב אלקטריק קולבוי, באתר אפל מיוזיק (באנגלית) אלקטריק קולבוי, באתר ספוטיפיי אלקטריק קולבוי, באתר סאונדקלאוד (באנגלית) אלקטריק קולבוי, באתר Last.fm (באנגלית) אלקטריק קולבוי, באתר AllMusic (באנגלית) אלקטריק קולבוי, באתר MusicBrainz (באנגלית) אלקטריק קולבוי, באתר דיזר אלקטריק קולבוי, באתר Discogs (באנגלית) אלקטריק קולבוי, באתר Songkick (באנגלית) אלקטריק קולבוי, באתר Genius אלקטריק קולבוי, באתר בנדקמפ אלקטריק קולבוי, באתר בילבורד (באנגלית) אלקטריק קולבוי, באתר טיידל (באנגלית) אלקטריק קולבוי, באתר אמזון מיוזיק